Pabaisko koplyčia

Pabaisko koplyčia – medinė koplyčia, stovinti veikiančiose kapinėse Pabaiske, Ukmergės rajone, šalia kelio . Teritorija priklauso Pabaisko Švč. Trejybės parapijai.

Koplyčia neveikianti, joje dedami kapinių kryžiai, kiti daiktai. 2017 m. duomenimis, jos būklė buvo prasta: statinys pakrypęs, kiauru stogu, be kryžiaus, trūko kai kurių langų stiklų. Pastatymo metai šaltiniuose nenurodomi.

Architektūra 

Koplyčios trikampis frontonas gerokai ištrauktas į priekį, kaip manoma, seniau turėjęs kolonų portiką, panašų į  prieklėtį. Apsidė dvisienė, trikampio plano. Šoninių sienų langų angos didelės, stačiakampės, papuoštos gulsčiais sandrikais, suskaidytos į mažesnius langelius. Statinys apkaltas vertikaliomis lentomis. Pro prairusią apkalą vietomis matomi gulsti sienojai. Jie dalinai aptašyti, kaip senoviškų pirkių. Stogas uždengtas skarda. Vidinė patalpa be vargonų choro.

Į Ukmergės kraštotyros muziejaus fondus perkelti koplyčioje buvę „Nukryžiuotasis“ ir procesijų altorėlio fragmentas. Jie galėjo būti pagaminti XVII–XVIII a. meistro, pažinusio ir perpratusio baroko dailę.

Šaltiniai 

Ukmergės rajono koplyčios
Pabaiskas